ming030890/wiki-yue-high-quality huggingface dataset:
呂爵安

呂爵安（英文：Edan Lui；1997年1月21號—）係香港男藝人，2018年透過參加ViuTV選秀節目《Good Night Show 全民造星》入咗最後十強而入行，做咗男子偶像組合MIRROR成員。

簡歷
呂爵安中學讀可風中學，大學讀香港大學工商管理學（資訊系統）。佢嘅歌迷叫做「爵屎」，因為佢當初諗fans名時，諗到「呂爵安嘅fan(屎)」。
2020年12月，呂爵安宣布將喺2021年1月中出個人單曲，成為MIRROR成員入面第六位「單飛」嘅Solo男歌手。2021年1月27號，呂爵安正式推出第一隻個人單曲《E先生連環不幸事件》，MV搵咗林家熙同譚旻萱一齊拍。推出第一日已經喺YouTube有超過20萬觀看次數，唔夠兩日已經上咗YouTube熱門（綜合）排行榜同多個串流平台日榜嘅第一位。2月11號，《E先生 連環不幸事件》MV觀看次數突破一百萬，並以14日5個鐘頭47分鐘嘅時間成為MIRROR入面第三位個人單曲有一百萬觀看次數同埋最快突破一百萬觀看次數嘅成員。3月22號，《E先生 連環不幸事件》MV觀看次數突破二百萬，成為MIRROR入面第二位個人單曲有二百萬觀看次數嘅成員，亦都係MIRROR YouTube Channel入面第二多人睇嘅影片。
2021年6月28號，《大叔的愛》喺香港首播，呂爵安飾演主角田一雄，並同另一男主角盧瀚霆合唱主題曲《突如其來的心跳感覺》。
2021年7月23號，呂爵安推出第二支個人派台歌曲《小諧星》，MV搵咗周秀娜擔任女主角，更揾嚟陸駿光、彭秀慧客串。推出兩日已經喺YouTube有超過70萬點擊率，唔使一日就登上YouTube熱門（綜合）排行榜及多個串流平台日榜第1位。只係2日16個鐘時間觀看次數突破一百萬，再次成為MIRROR最快突破一百萬觀看次數嘅成員。截至2022年6月2號，首歌喺網上已經有超過1005萬點擊率。
2021年10月6號，呂爵安推出第三支個人派台歌曲《My Apple Pie》，MV搵咗林愷鈴擔任女主角。
2021年11月19號，Edan同邱鋒澤合作嘅歌《一表人才》同《年青有為》推出，搵返譚旻萱來做女主角。
2022年4月1號，呂爵安推出第5首個人派台歌《Elevator》，MV第五度由導演Sheng Wong、Maggie Leung操刀。MV邀請到羅家英、阮小儀、蔡佩賢、MIRROR隊友盧瀚霆、柳應廷演出。
2022年6月22號，呂爵安同古巨基合唱古巨基嘅舊歌《飄流教室》，亦係903專業推介，中文歌曲龍虎榜同新城勁爆流行榜嘅冠軍歌。同年7月14號，呂爵安首套主演嘅電影《闔家辣》上映，總票房有3210萬，11月24號，呂爵安第二套主演電影《過時·過節》上映，主題曲《攀上天梯的螞蟻》喺11月8號喺呂爵安嘅 Youtube Channel 發佈。2022年12月31號，呂爵安推出咗第六首單曲《LOVERSE》，搵咗曾睿彤一齊拍。
2023年2月9號，呂爵安憑《闔家辣》同《過時·過節》入圍第41屆香港電影金像獎最佳新演員，係史上第八位憑多個一套戲入圍最佳新演員嘅人。2月17號，呂爵安獲邀擔任梁詠琪演唱會嘅嘉賓，係呂爵安首次以個人身份擔任紅館嘉賓。同年4月4號，呂爵安第三套戲《死屍死時四十四》上映，有2300萬票房。
2023年5月8號，呂爵安推出咗《ChatMrE》，搵咗陳思翰作曲同編曲，並搵咗黃偉文填詞。7月7號，呂爵安同陳零九合唱《我們都是別人口中的壞人》，MV喺7月17號公開。7月18號，呂爵安推出第二首以E先生開頭嘅歌《E先生 愛人執照》，再次搵咗黃偉文填詞，MV搵咗王紫影做女主角，亦係903專業推介同Chill Club 推介榜嘅冠軍歌。
8月22號，呂爵安為演唱會推出咗《Again!》，MV搵咗膠戰拍檔岑珈其、黃正宜同徐浩昌仲有YouTuber柿柿一齊拍。下一日，佢推出咗另一首歌《霸道總裁》，Dance Version喺9月30號發布。
2023年8月25到27號，呂爵安喺亞洲國際博覽館舉行首個個人演唱會。
2023年11月27號，呂爵安主演嘅《社內相親》首播，並同另一男主角盧瀚霆合唱主題曲《我與你的差距》同主唱片尾曲《你的黑馬》。
2024年2月9號，呂爵安第四套電影《盜月者》上映，並喺2月13號衝破1000萬票房。
2024年4月1號，呂爵安推出《油麻地莎士比亞》，MV請咗楊偲泳擔任女主角。同年6月20號，呂爵安推出《月光奏明曲 Moonlight Sonata in “E“ minor》，成為自己第三首跳唱歌。6月22號，佢同陳凱詠、魏浚笙、邱彥筒一齊演出《拉闊音樂會 Sparkleキラキラ》，並同陳凱詠首唱合作新歌《漸漸我們》。

音樂作品
想搵所屬組合MIRROR嘅音樂作品，請睇「MIRROR § 音樂作品」。
軌道速度

喺引力結合嘅系統入面，天文物體或者物體（例如行星、月球、人造衛星、太空船或者恆星）嘅軌道速度係指佢圍繞重心（質量中心嘅組合）轉動嘅速度，或者如果一個物體嘅質量比系統其他物體加埋一齊大好多，就係佢相對於最大質量物體嘅質量中心嘅速度。
呢個詞可以用嚟指平均軌道速度（即係整個軌道嘅平均速度）或者佢喺軌道上某個特定點嘅瞬間速度。最大（瞬時）軌道速度發生喺遠點（近點、近日點等），而閉合軌道嘅物體嘅最小速度發生喺遠點（遠點、遠點等）。喺理想嘅兩體系統入面，開放軌道嘅物體會隨住佢哋同重心嘅距離增加而永遠減慢。
當一個系統近似一個兩體系統，可以根據佢同中心體嘅距離同埋物體嘅比軌道能量，有時叫做「總能量」，計算出軌道嘅一個給定點嘅瞬間軌道速度。比軌道能量係恆定嘅，同位置無關。

徑向軌跡
喺以下，假設個系統係一個兩體系統，而轉軌嘅物體同較大嘅（中心）物體相比，質量可以忽略。喺現實世界嘅軌道力學入面，佢係個系統嘅重心，而唔係較大嘅物體，而係焦點。
比軌道能量，或者總能量，等於E k − E p （動能同勢能嘅差）。結果嘅符號可以係正、零或者負，而個符號會話畀我哋知有關軌道類型嘅嘢：
如果比軌道能量係正嘅話，軌道係未綁定嘅，或者係開放嘅，而且會跟住雙曲線，而較大嘅物體就係双曲線嘅焦點。喺開放軌道入面嘅物體唔會返嚟；一旦過去嘅周圍，佢哋同焦點嘅距離就會無限增加。睇徑向双曲軌跡
如果總能量係零，（ E k = E p ）：軌道係一個抛物線，焦點喺另一個物體。睇徑向抛物線軌跡。抛物線軌道亦都係開放嘅。
如果總能量係負嘅， Ek − Ep < 0 ：軌道係綁定嘅，或者係閉合嘅。呢個動作會喺一個椭圓上面，而一個焦點會喺另一個物體上面。睇徑向椭圓軌跡，自由落體時間。行星有圍繞太陽嘅軌道。

橫向軌道速度
橫向軌道速度同中心體嘅距離成反比，因為角動量守恆定律，或者等效嘅開普勒第二定律。呢個指出，當一個物體喺一段固定嘅時間內圍繞佢嘅軌道移動嗰陣，由重心到物體嘅線會掃過軌道平面嘅一個恆定面積，無論物體喺嗰段時間追蹤佢軌道嘅邊一部分。
呢個定律暗示身體喺佢嘅頂點附近移動嘅速度比佢嘅周圍位置慢，因為喺沿住弧線嘅較小距離，佢需要移動得更快先可以覆蓋同一個區域。

平均軌道速度
對於偏心度細嘅軌道，軌道嘅長度接近圓形軌道嘅長度，而平均軌道速度可以根據對軌道周期同佢軌道嘅半長軸嘅觀察，或者根據對兩個物體嘅質量同半長軸嘅認識嚟近似。
其中v係軌道速度， a係半長軸嘅長度， T係軌道周期，而μ = GM係標準引力參數。呢個係一個近似值，只有當軌道物體嘅質量比中心物體少好多，而且偏心率接近零嗰陣先會成立。
當其中一個物體嘅質量唔係好細嗰陣，請睇：引力兩體問題
所以，當其中一個質量同另一個質量相比幾乎可以忽略，就好似地球同太陽噉，就可以近似軌道速度如：
或者：
其中M係呢個可忽略嘅質量或物體圍繞嘅（較大）質量，而ve係喺原體中心嘅距離等於軌道半徑嘅逃逸速度。
對於偏心軌道上嘅物體，轉緊大好多嘅物體，軌道嘅長度會隨住軌道偏心e增加而減少，而且係椭圓。呢個可以用嚟得到更準確嘅平均軌道速度嘅估計：
平均軌道速度會隨住偏心率而降低。

瞬間軌道速度
對於物體喺軌跡上任何一個給定點嘅瞬間軌道速度，平均距離同瞬間距離都會被考慮：
其中μ係軌道體嘅標準引力參數， r係要計算速度嘅距離，而a係椭圓軌道嘅半長軸嘅長度。呢個表達式叫做vis-viva 方程：
對於近日點嘅地球，值係：
呢個速度比地球嘅平均軌道速度29,800米每秒（67,000英里每個鐘）快少少 ，正如開普勒第二定律所預期嘅咁。

行星
物體越靠近太陽，佢需要移動得越快先可以維持軌道。物體喺近日點（最接近太陽）移動最快，喺遠日移動最慢（距離太陽最遠）。由於太陽系入面嘅行星係喺接近圓形嘅軌道上，所以佢哋個別嘅軌道速度唔會有太大嘅變化。水星最接近太陽，亦係最偏心嘅軌道，所以佢嘅軌道速度由近日點嘅約59公里/秒到遠點嘅39公里/秒都有變化。
喺海王星以外嘅偏心軌道上嘅哈利彗星將會移動54.6 公里/秒，當0.586天文單位（87,700 × 103公里）時 距離太陽，41.5 km/s 當距離太陽1個天文單位（經過地球軌道），同埋大約1 公里/秒喺35天文單位（5.2 × 109公里）遠點距離太陽。經過地球軌道嘅物體，速度快過42.1公里/秒，已經達到逃離速度，如果唔係因為同行星嘅引力相互作用而減慢，就會從太陽系中被射出。
柳應廷

柳應廷（英文：Jeremy "Jer" Lau Ying Ting；1992年11月20號—），暱稱 Jer ，係香港男歌手、演員、男子組合MIRROR成員，《Good Night Show 全民造星》20強，擅長唱歌、低音電結他及結他。2018年全民造星比賽結束後加入MIRROR成為隊中主唱之一。
2020年2月29號推出首支個人單曲《水刑物語》以個人身份正式出道，並奪得《新城勁爆頒獎禮2020》勁爆新人獎、《2020年度叱咤樂壇流行榜頒獎典禮》生力軍金獎、《第四十三屆十大中文金曲》十大中文金曲新人銅獎及《Chill Club 推介榜年度推介20/21》Chill Club年度新人獎。

音樂作品
想搵所屬組合MIRROR嘅音樂作品，請睇「MIRROR § 音樂作品」。

團體
想搵《MIRROR》嘅獎項，請睇「MIRROR § 獎」。
江𤒹生

江𤒹生（英文：Anson Kong，1992年10月16號—），係香港男歌手同演員，而家係男子音樂組合MIRROR副隊長。由於MIRROR有兩位成員都叫Anson，有時亦會用「AK」稱呼佢。代表顏色為深綠色。

音樂作品
關於MIRROR嘅音樂作品，請睇MIRROR。
陳卓賢

陳卓賢（英文：Ian Chan，1993年6月9號—）係香港男唱作人同演員，而家係男子音樂組合MIRROR成員之一，2019年開始用個人身份岀歌。佢曾經係香港排球國家隊同南華排球隊嘅成員。

早年生活
陳卓賢喺1993年6月9號出世，喺聖方濟愛德小學同長沙灣天主教英文中學讀書。
喺中一嗰陣，佢嗰班嘅班主任邀請同學參加校隊選拔，雖然落選，但都令到不服輸嘅陳卓賢開始接觸排球，並成功喺中二加入學校校隊。佢亦都參與過籃球，乒乓波同田徑，並喺跆拳道攞到黑帶。

大學
陳卓賢讀香港城市大學，並為佢哋嘅排球校隊出戰，攞過三次香港大專體育協會男子排球賽冠軍。
佢亦喺大學一年級嗰陣自學咗鋼琴同結他，同時亦都參加咗一個歌唱比賽並贏咗，可以免費上一年唱歌班，而老師之後介紹咗佢去上騰製作。

演藝生涯
陳卓賢喺2018年畀公司提議參加咗《Good Night Show 全民造星》，獲得亞軍並加入咗衍生組合MIRROR。
2019年6月9號，陳卓賢喺佢26歲生日推出咗自己第一首歌《二期大樓》並舉辦咗自己第一個個人音樂會，係第一個舉辦個人音樂會嘅MIRROR成員，MIRROR其他成員都有到場支持。之後佢參加咗《全民造星II》嘅錄製並參加咗第三輪到決賽之前嘅比賽。
同年9月17號，佢推出咗自己有份作曲嘅《另一個諾貝爾》。MV由微電影《戀愛要在生日前》嘅片段組成，陳卓賢係微電影入面嘅男主角。佢亦都憑套戲同姜濤一齊攞2019年觀眾在民間電視大獎嘅最佳戲劇拍檔。
2020年情人節，陳卓賢推出咗第三首個人單曲《正式開始》，攞咗903專業推介同新城勁爆本地榜嘅冠軍。之後佢推出咗自己作曲同作詞《鯨落》同《背伴》，並作咗《蝸牛》嘅曲畀江𤒹生，之後再同佢合唱呢首歌。
2021年3月29號，陳卓賢推出咗節奏藍調情歌《DWBF》。同年4月，佢套《無限斜棟有限公司》喺ViuTV播。之後佢喺8月13號推出咗《搞不懂》。
2022年情人節，陳卓賢繼《正式開始》之後再喺情人節出歌，叫《留一天與你喘息》。首歌喺Youtube三日就過咗二百萬觀看次數，更加喺一個幾月衝破一千萬觀看次數，並係陳卓賢第一首三台冠軍歌，而且喺叱吒十大入面排第七。之後佢推出咗《Got U》同《Distance》。
2022年10月31號，陳卓賢包辦曲詞編監嘅《地球上的最後一朵花》推出，並係三台冠軍歌。
2023年1月18號，佢推出咗《再見寧靜海》，並攞咗903專業推介同新城勁爆本地榜嘅冠軍。同年4月12號，佢推出咗《抱抱無尾熊》，攞到903專業推介嘅冠軍。
2023年7月24號，陳卓賢推出咗《擁抱後的歌》，係Chill Club推介榜冠軍。同年9月1號出咗《Distance》嘅國語版，並喺9月8號推出咗《仍在》。同年11月16號，陳卓賢推出自己第一首跳唱歌《夜視鏡》，MV喺12月22號推出。
2024年，陳卓賢第三度喺情人節推出單曲《Lost at first sight》，係陳卓賢新系列嘅第一章，歌曲繼續由自己作曲。MV請咗許恩怡做女主角，許恩怡亦都係成個系列嘅女主角。同年4月24號，陳卓賢推出系列第二章《Thank You Postman》。陳卓賢喺同年7月2號推出系列嘅第三章《以孤獨為名》。陳卓賢喺9月4號同11月20號分別推出第四章《鑿》同第五章《玩偶奇遇記》。呢五首歌全部收錄咗喺陳卓賢喺12月20號發佈嘅專輯《Interlude》入面。
2024年12月20號，陳卓賢有份主演嘅《久別重逢》正式上映，由陳卓賢同鄭伊健合唱嘅同名主題曲喺12月16號發佈。

個人生活
2020年底，陳卓賢同模特兒盧慧敏因為一齊拍ViuTV劇集《無限斜棟有限公司》而撻著咗，但係2022年底，盧慧敏經理人話陳卓賢同盧慧敏已經分咗手。
邱傲然

邱傲然（英文：Tiger Yau Ngo Yin、Bond Yau Ngo Yin；1999年7月3號—）；花名Tiger仔同埋拉丁小王子，自稱「大埔遊戲王」，2018年參加由ViuTV主辦嘅《Good Night Show 全民造星》，晉級到30強後被FOUL。之後俾ViuTV招攬，以12人男團MIRROR嘅身分出道。

簡介
邱傲然喺香港出世，讀過林大輝中學、培僑書院同埋香港浸會大學高級文憑課程，期間參加好多唔同嘅武術同埋舞蹈比賽。
2018年參加《Good Night Show 全民造星》，成為第38號嘅參賽者，初賽以攝人嘅拉丁舞比賽，得到盞藍燈。雖然喺30強被FOUL，但係同年11月3號仍然被邀請加入男團組合MIRROR，更加喺組合第三首歌《破鏡》做MV導演。
2019年，邱傲然創作自家服飾品牌「Dézert」。

入行比賽嘅過程
喺2018年5月13號《Good Night Show 全民造星》最後一日嘅海選面試成功晉身99強。

音樂作品
想搵所屬組合MIRROR嘅音樂作品，請睇「MIRROR § 音樂作品」。
2024年：《Alright》
2024年：《吃腐肉的鷹》（同陳卓賢、柳應廷、邱士縉合唱）
2025年：《Live the way I want》

專訪
呢一節係Tiger有參與過嘅MIRROR專訪或者係電視節目。

公開活動 / 商場演出
呢一節係Tiger有參與過嘅Mirror公開活動或者商場演出。

演藝獎項
想搵《MIRROR》嘅獎項，請睇「Mirror § 獎項」。
阿爾卡魯德

阿爾卡魯德（香港譯：艾科魯特）（英文：Al-Kholood Club）係沙地阿拉伯布賴代嘅職業足球球會，依家踢緊沙地職業足球聯賽。
盧瀚霆

盧瀚霆（英文：Anson Lo Hon Ting，1995年7月7號—）係香港男歌手同演員，而家係男子音樂組合MIRROR成員。

音樂作品
想搵所屬組合MIRROR嘅音樂作品，請睇「MIRROR § 音樂作品」。
王智德

王智德（英文：Alton Wong；1989年9月21號—），係ViuTV選秀節目《Good Night Show 全民造星》嘅最後三十強。而家係《Good Night Show 全民造星》衍生出嚟嘅男子跳唱組合 MIRROR 成員。

簡介
王智德喺2018年參加 ViuTV選秀節目《Good Night Show 全民造星》，佢喺個人賽之後，借郭富城《木偶襲地球》嘅歌詞講咗：「尋求無悔真生活，路漫長也靜候」呢句感受，令唔少觀眾留低深刻印象。雖然佢喺四十強嘅團隊跳唱表演《精舞門》中表演出色，但最後三十強止步。
2018年11月，王智德加入由節目衍生嘅男子跳唱組合 MIRROR，擁躉團名叫「蛋白粉」。

出道前
王智德喺參加全民造星之前，既係舞蹈員，又係健身教練。
喺參與《全民造星》之前，佢同楊樂文(Lokman)同何啟華(Dee)等幾個朋友組成咗一個跳舞組合，叫做「香港男子鎖舞隊」，另外仲有一個音樂組合，叫做「重操嘻哈」，而家佢哋三個人分別係 ViuTV 男子組合 MIRROR 同 ERROR 嘅成員。
陳瑞輝

陳瑞輝（英文：Frankie Chan Sui Fai ；1988年7月29號—）係香港男藝人，2018年透過參加ViuTV選秀節目《Good Night Show 全民造星》30強而入行，成為男子偶像組合MIRROR其中一個成員。
前無線電視旗下女藝人陳思圻(原名陳偉琪)係佢嘅堂細妹。
邱士縉

邱士縉（英文：Stanley Yau；1990年8月20號—）係香港男藝人，2018年透過參加ViuTV選秀節目《Good Night Show 全民造星》入咗最後十強而入行，做咗男子偶像組合MIRROR成員。

簡介
香港男子組合MIRROR嘅成員之一。
同時亦係本地舞蹈團隊Chestnuts Dance Crew嘅成員。
外號「馬鞍山巨龍」。
歌迷名稱係「#teamStanley」」。
2018年12月21號喺九龍灣國際展貿中心匯星舉行《2018 THE FIRST MIRROR LIVE CONCERT》。 
而家係李炘頤（原名李靜蓮）男朋友。

個人作品
想搵所屬組合MIRROR嘅音樂作品，請睇「MIRROR § 音樂作品」。
中國中央電視台

（英文：China Central Television），簡稱央視（CCTV），係中華人民共和國嘅官方電視台，有45條電視頻道。中國中央電視台前身係1958年開播嘅北京電視台，1978年變做中央電視台。由於央視嘅獨特地位同埋影響力，央視本身同有關央視嘅新聞單嘢都周時成為其他媒體關注嘅焦點。中國中央電視台同中央人民廣播電台、中國國際廣播電台並稱為「中央廣播電視總台」。
奪命提示

《奪命提示》（英文：Anonymous Signal）係香港電視廣播有限公司拍攝製作嘅劇集，由陳山聰、張振朗、劉佩玥同劉穎鏇領銜主演，由丁子朗、郭柏姸、林子善同樊亦敏聯合演出，監製文偉鴻。無綫電視翡翠台喺2025年3月17號到4月25號逢禮拜一到五20:30-21:30播。
梁冠堯

梁冠堯（英文： Albert Leung）係香港電影演員同導演，香港出世。
佢同細佬梁冠舜喺2006年合作電影《雙子神偷》，之後聯合導演第七屆首部劇情電影計劃專業組作品《武替道》。
梁冠堯英文名Albert Koon Yiu Leung語言廣東話、英文、普通話教育程度大學學位：電子工程係知名作品導演作品：
《武替道》
演出作品：
《雙子神偷》
喬美蘭

喬美蘭（法文：Mélanie Joly，1979年1月16號—）PC MP，又譯趙美蘭，係加拿大律師、公關顧問、政治人，現任下議院議員、2021年就任政府內閣成員（外交大臣）。
卡尼

卡尼（英文：Mark Carney；1965年3月16號—）係加拿大銀行家，做過加拿大央行同英倫銀行行長，2025年3月9號喺加拿大自由黨黨魁競選以近八成六得票率勝出，接替杜魯多成為聯邦自由黨黨魁，同時以政治素人身份成為加拿大候任總理，3月14號宣誓成為第24任加拿大總理。

生平
卡尼喺西北地區一個好近亞省，叫 Fort Smith 嘅地方出世，但係屋企喺4歲嗰陣搬咗去首府黃刀，佢6歲嗰陣又搬咗去亞省嘅愛民頓，佢中學亦都係喺嗰度讀，係間叫聖方濟各沙勿略中學[暫譯]（St. Francis Xavier Catholic High School）嘅天主教學校。
1983年，喺冇乜人脈關係嘅情況下，佢成功入咗哈佛讀經濟，畢業之後喺高盛做咗4年，1991年再讀返書，喺牛津讀碩士同博士，1995年再返返高盛。
2003年8月，佢做咗加拿大銀行副行長，2004年11月去咗加拿大財政部做顧問，2008年2月委任咗做加拿大銀行行長，任期係7年，但係冇做足7年；2013年佢做咗英倫銀行行長，係有史以來第一個唔係英國人嘅英倫銀行行長。
離開咗英倫銀行之後佢返咗加拿大，去咗 Brookfield 做，直至參加自由黨黨魁競選
。
佢喺屋企排第三，有一個家姐、一個阿哥同一個細佬。佢喺牛律讀書嗰陣識咗同佢一樣係讀緊經濟嘅 Diana Fox，結咗婚，一共有4個女。
出世嗰陣佢阿爸係校長，搬咗去愛民頓之後喺市政府打過工，後來做咗亞伯達大學嘅教授，而佢阿媽就係教小學嘅，但係佢細個嗰陣有段時期留咗喺屋企冇教書，直到卡尼10歲先教返書。
域斯咸足球會

域斯咸足球會（英文：Wrexham A.F.C.）係威爾斯域斯咸一間職業足球球會，依家踢緊英格蘭甲組足球聯賽。
遊戲平衡

遊戲平衡（粵拼：jau4 hei3 ping4 hang4）係遊戲設計上嘅重要概念，指一隻遊戲每個子系統（角色或者武器等）都要同同類嘅子系統差唔多咁勁。如果有某啲角色或者武器勁過同類好多，就會造成玩家一味淨係揀用嗰啲勁嘅角色武器，破壞隻遊戲嘅多樣性同遊戲性。

相關詞彙
OP：英文 overpowered（太強）嘅簡寫，指遊戲當中嘅某個角色、武器、或者異能太強大，搞到玩家冇誘因用第啲角色、武器、或者異能；如果係多人遊戲，會造成玩家個個都揀用同一個角色、武器、或者異能對局嘅效果－遊戲設計師一般會想玩家多啲試用唔同嘅角色、武器、同異能，而唔係淨係用死一兩個。
IMBA：Imbalanced（唔平衡）嘅簡寫，指隻遊戲平衡得唔好，有某啲角色武器異能 OP 嘅情況。
Nerf：指調整一個勁得滯嘅子系統，等佢冇噉 OP；例如喺一隻射擊遊戲當中，可能有某枝槍 OP（網上多人遊戲模式裏面個個玩家都用呢枝槍，唔肯用其他槍），於是製作組就改改個遊戲程式，減低枝槍嘅火力或者彈匣大細等。
Buff：指透過某種架生或者能力調整一個子系統，等佢可以勁啲，好多時會有時限性。
威力膨脹（power creep）：指啲遊戲嘅子系統（角色同武器等）隨住時間而威力提升嘅現象。喺幫一隻遊戲出新嘅版本或者資料片嗰時，製作組好多時會加入新嘅角色同武器；喺好多遊戲當中，為咗吸引玩家俾錢買呢啲新角色同武器，呢啲新角色同武器會勁過舊嗰啲。經過若干個資料片之後，初頭出嗰啲角色同武器就完全唔夠新角色武器嚟，變到冇人用－呢種情況就係所謂嘅威力膨脹。有好多遊戲設計師都會想避免佢哋設計嘅遊戲有威力膨脹，希望新角色新武器做嘅嘢係增加隻遊戲嘅多樣性（而唔係一味用嚟引玩家使錢）。呢啲設計師主張，新角色新武器要免費，而隻遊戲要用第啲方法搵錢（睇埋電子遊戲搵錢方法）。

難度水平
睇埋：動態難度調控
難度水平係好多遊戲都有嘅一種機制，指隻遊戲俾玩家揀遊戲有幾難。

相關嘅文
已解遊戲
佔優策略，有一種諗法話，如果一隻遊戲平衡得好，就表示佢冇一套簡單嘅佔優策略，唔會話個個都爭住揀某一個角色或者某一件裝備。
徐乃麟

徐乃麟（英文：Kevin Hsu，1959年9月17號—）係臺灣男藝人、主持人、演員、歌手，喺嘉義縣大林鎮出世，臺北市立體育專科學校畢業。早年為歌手，代表作包括《紅鞋女孩》同《7533967》。徐乃麟擅長棚內遊戲節目，例如撲克牌同麻將等主題；佢以個性直接敢言、心直口快著稱。徐乃麟長期同曾國城拍檔主持，兩人係台灣電視綜藝圈嘅主持拍檔。2006年，徐乃麟同曾國城以綜藝遊戲節目《小氣大財神》攞到第41屆金鐘獎「娛樂綜藝類最佳主持人獎」；直至2014年，兩人再以共同合作嘅綜藝遊戲節目《天才衝衝衝》獲得第49屆金鐘獎「綜藝節目主持人獎」。
羅勇足球會

羅勇足球會（英文：Rayong F.C.）係泰國羅勇一間職業足球球會，依家踢緊泰國甲組足球聯賽。
阿士東維拉U21隊及青訓學院

阿士東維拉U21隊及青訓學院（英文：Aston Villa F.C. Under-21s and Academy），係英格蘭伯明翰嘅一間職業足球球會，係1874年成立。
四旬期

四旬期，天主教又叫封齋期，新教又叫大齋期、預苦期，係基督教一個節期，喺聖灰禮儀日開始計嗰四十日（唔計六個禮拜日），去到復活節前日。

背景
復活節主日推前四十日（唔計六個主日）嘅禮拜三稱為「聖灰禮拜三」（Ash Wednesday，天主教叫「聖灰節」，新教又叫「撒灰節」），喺呢日開始到復活節主日前，稱為「大齋節期」（Lent，又譯為「預苦期」或「四旬期」）。呢四十日係配合紀念耶穌喺曠野四十晝夜面對魔鬼試探嘅事蹟，所以傳統上係個嚴肅嘅節期，教會鼓勵信徒喺這段時間安排，禁食、默想、自省等靈修嘅活動（甚至有食素、戒酒等相關嘅配合行動）。教會通常喺聖灰禮拜三亦即係大齋節嘅首日，開始換象徵「懺悔」、「警醒」、「禁戒」等意義嘅紫色作為佈置。聖灰禮拜三呢日，甚至重有撒灰嘅儀式，代表住披麻蒙灰嘅心情。
課後遊樂場

《課後遊樂場》（英文：Join Us After School!）係香港MakerVille製作嘅細路節目，由王鋒、許寶恆、劉瑞威（第32集開始）同王頌茵（第34集開始）主持，2024年7月14號到2025年1月5號逢禮拜日17:30－18:00喺香港電視娛樂ViuTV播，之後由2025年1月12號起改喺逢禮拜日17:20－17:50播。節目會介紹一啲中小學生嘅課外活動。

節目調動
2024年7月28號、8月4號同11號：由於原時段直播《巴黎奧運火拼時刻》，第3至5集提早喺10:00-10:30播。
2024年9月22號、29號、10月6號、13號、20號同27號：由於17:55-18:00播《邁向新警界II》，第11至16集提早喺17:25-17:55播。
2024年11月3號：由於16:00-17:55直播《保誠香港網球公開賽2024 - 單打決賽》，第17集提早喺15:30-16:00播。
2024年11月10號、17號同24號：由於17:55-18:00播《邁向新警界II》，第18至20集提早喺17:25-17:55播。
2025年1月5號：由於16:30-18:30直播《中銀香港網球公開賽2025 - 單打決賽》，第26集提早喺16:00-16:30播。
磚造美學

《磚造美學》（英文：Brick da house）係香港MakerVille製作嘅資訊節目，由米露迪、林昆樂、蔡宛珊、陳葦璇同黃奕晨主持，2024年7月13號起逢禮拜六20:00－20:30喺香港電視娛樂ViuTV播出。

節目調動
2024年7月27號、8月3號同10號：由於原時段直播《巴黎奧運火拼時刻》，所以停播一次。
2024年11月2號：由於13:55開始直播嘅《保誠香港網球公開賽2024 - 單打準決賽》超時到18:45完，《6點新聞報道》停播並改為喺本節目原時段播《8點新聞報道》，所以停播一次。
2025年1月18號同25號：由於19:30-20:30播《設計營商周2024 - 融/滙設計：承傳與創新》，所以停播一次。
2025年2月1號：由於19:30-22:15直播《富衛保險賀歲盃 2025 - 世界明星隊 對 香港明星隊》，所以停播一次。
北京地鐵

北京地鐵（粵拼：bak1 ging1 dei6 tit3；簡化字：北京地铁；英文：Beijing Subway）係中國北京市嘅一個地下鐵系統，喺1965年開始起，其中最早嘅路線喺1969年起好，係大中華地區入面，第一個有地鐵嘅城市。
北京地鐵到而家為止有29條路線喺度營運，而家係由一間國有企業（北京市地鐵營運有限公司）同一間公私合營企業（北京京港地鐵（港鐵）有限公司）分別營運唔同嘅路線。其中，北京地鐵4號綫係中國內地第一個用咗公私合營模式嚟起同埋營運嘅地鐵線路。
按營運里程嚟計，北京地鐵係世界上規模第二大嘅城市地鐵系統。按客流量嚟計，佢係中國大陸最繁忙嘅地下鐵系統。佢喺高峰嗰陣嘅客流量可以去到1155.95萬人次。
5月3號

5月3號係公曆年嘅第123日（閏年第124日），離年尾重有242日。
<< - 5月 - >>



大件事
1492年：哥倫布發現牙買加。
1791年：波蘭立陶宛議會通過《五三憲法》。部憲法喺一年之後嘅1792年俄波戰爭時被廢。
1837年：希臘雅典大學創校。
1868年：日本江戶幕府末代將軍德川慶喜向忠於日本天皇嘅軍隊交出江戶城，幕府統治完。
1928年：日本軍國政府出兵山東，武裝干涉中國內政，造成6123人罹難，1701人傷殘，17名中國外交人員被虐殺。
1947年：日本實施新嘅《日本國憲法（日文：日本国憲法）》。
1977年：香港中學入學考試（中文：香港中學入學考試）舉行最後一次考試。之後宣佈取消，改由香港學業能力測驗代替。
1986年：中華航空一貨機原定由星架坡經曼谷同香港飛去桃園市，喺降落香港前畀機長王錫爵脅持（中文：中華航空334號班機劫機事件），轉飛廣州白雲國際機場 (1933～2004)。
2006年：亞美尼亞航空公司一架空中巴士A320凌晨喺俄羅斯南部黑海海濱城市索契附近海域墜毀，機上105名乘客同埋8名機組人員全部遇難，其中包括6個細路。
2006年：美國陪審團決議將參與策劃911事件嘅被告穆薩維判處無期徒刑，兼無獲釋機會。
2007年：英國女童Madeleine Beth McCann夜晚喺葡萄牙失蹤（英文：Disappearance of Madeleine McCann）。
2015年：第6屆納戈爾諾 - 卡拉巴赫國會選舉。
Toeplitz矩陣

線性代數入面，Toeplitz矩陣，（個名來自Otto Toeplitz），又叫常對角矩陣(diagonal-constant matrix)，即係每條左上到右下嘅對角線都係常值嘅嘅（唔一定要四方形，長方都得）矩陣。例如：
任何咁樣嘅n×n 矩陣 A ：
都係個Toeplitz矩陣。若我地叫A 嘅 i,j元做Ai,j，咁

性質
通常，矩陣方程
可以睇做一般解n條線性方程嘅問題。如果 A 係個 Toeplitz 矩陣，咁套方程就好特別（自由度得   ，而唔係 ）。 所以Toeplitz系統我哋可以預咗會易解的。
呢方面可以借以下嘅 2階(rank)轉換
來研究；其中  係向下郁算子( down-shift operator)。尤其，由簡短計算，我地可知：
其中空咗嘅都係零。
緣路山旮旯

《緣路山旮旯》（粵拼：jyun4 lou6 saan1 kaa1 laa1；英文：Far Far Away），係2022年上畫嘅港產片，由岑珈其、余香凝、陳漢娜、梁雍婷、蘇麗珊、張紋嘉主演，黃浩然執導。套戲風格延續黃浩然執導嘅《點對點》。
2021年10月27號嘅第18屆香港亞洲電影節，《緣路山旮旯》被揀做閉幕電影，更加係全球首映。
《緣路山旮旯》原定2022年2月10號（情人節附近）喺香港正式公映，但受疫情影響而未能如期公映，延到8月4號（七夕正日）公映。

劇情簡介
電影橋段行風趣幽默，去到香港各「山旮旯」，包括沙頭角、下白泥、大澳、船灣荔枝窩、長洲，除咗欣賞香港山旮旯之美，同時期望令觀眾會心微笑。
故事講述岑珈其飾演嘅阿厚先後遇上五位女仔，佢哋性格唔同，但全部偏偏都住喺山旮旯，每個女仔都對阿厚嘅愛情路有所啟發。

票房
2022年8月4號開畫日，套戲喺30院上映67場，每場平均人次約莫26，推算票房約莫11萬港紙；到禮拜六8月6號，雖然場次縮減到60場，但每場平均人次升到約莫64，推算票房約莫26萬；而禮拜日8月7號喺場次無變嘅情況下，推算票房去到約莫30萬。上映頭四日票房合共約莫89萬，連埋優先場計累積票房約莫117萬。由於套戲較戲院商預期受歡迎，所以喺第二個禮拜獲得加院加場。第二個禮拜（到8月14號）累積票房約莫361萬；第三個禮拜（到8月21號）累積票房約莫597萬。上映差唔多8個禮拜後，9月27號晚票房去到一千萬大關。
黃修平

黃修平（Adam Wong，1975年8月12號—）係位香港電影導演，香港中文大學藝術系畢業，出名執導作品有《狂舞派》同《哪一天我們會飛》。
愛沙尼亞文

愛沙尼亞文（愛沙尼亞文：eesti keel），係愛沙尼亞嘅官方語言。
陳曾寧

陳曾寧（英文：Ning Chan，1992年11月13號—）係香港女演員，2014年香港浸會大學電影學院影視表演系畢業。

簡歷
陳曾寧嘅作品多以電影電視同獨立短片為主，另外亦有參與舞台劇演出。
佢喺2013-2015年間參與林立三導師嘅戲劇工作坊，進行即興練習訓練；亦喺2015年完成歐錦棠成立嘅劇團《劇道場》嘅初階演藝課程；喺2017年完成韋羅莎導師《Play With Life 6.2》嘅戲劇課程；而家參與緊邱頌偉導師嘅The LOL Drama Workshop《Anti - Stereotype》，積極進修演技。
另外，佢2013年喺Melody Pole Studio學鋼管舞同Chairbaret，重完成咗三個課程。
對於電影歷史、寫作、烹餁、繪畫嗰啲佢都好有興趣，重喺2019年擔任一本香港戰前電影研究書藉嘅主編，本書將會喺2020年6月出版。
因為好熱愛飲食文化、食物、烹餁，佢亦有擔任飲食節目既主持，同朋友一齊制作飲食節目，另外喺個人社交平台（Facebook、Instagram、Youtube Channel）亦經常上載食播嘅影片，希望可以藉著向觀眾推廣香港嘅特色餐廳同飲食文化。
喺ViuTV2025年播出嘅劇集《弊傢伙！我要去祓魔》裏面飾演惡鬼尖螟一角而開始為觀眾認識。
愛沙尼亞

最高法院同一個政府部門喺塔圖。根據憲法，愛沙尼亞語係唯一官方語言。
∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
愛沙尼亞共和國係東北歐波羅的海三國之一。西面向波羅的海，北面向芬蘭灣，南面同東面分別同拉脫維亞同俄羅斯接壤。18世紀大北方戰爭之後俾俄羅斯吞併，俄國十月革命之後獨立，但係二次大戰期間俾史太林蘇聯再次吞併。1991年，喺立陶宛宣佈獨立之後，愛沙尼亞亦跟隨獨立。

地理
愛沙尼亞位於東經21.5同28.1度、北緯57.3同59.5度之間，海拔平均得50米，森林佔咗國土嘅47%。愛沙尼亞境內有1400個湖，最大嘅係楚德湖，海岸線有3794公里；大約有1500個島，最大嘅兩個自立成省。
國內最大城係塔林（首都）、塔圖、納爾瓦同派爾努。

政治
愛沙尼亞國家元首係總統，每五年由議會選出，內閣成員由議會批准，總統任命。
愛沙尼亞議會係愛沙尼亞最高嘅立法機構，由101個議席組成。議員由選民直接選出，任期有4年。
愛沙尼亞最高法院係愛沙尼亞最高司法機構，由17個法官組成，法官主席係由總統提名，議會指派。

數碼化服務
愛沙尼亞宜家係全球電子政府服務最先進嘅國家，號稱要搞個「世界首個冇實體土地重運作到嘅國家」，正計劃喺海外建造8個「數據使館」，可以保障政府喺受到網絡攻擊嗰陣可以繼續運作，首個「數據使館」設喺盧森堡，預計2018年投入使用。千禧年以來愛沙尼亞政府一直推行公營服務電子化，以節省政府開支及行政成本，重開啟咗電子居住證（e-Residency）計畫，任何人只需出100歐羅，就可以喺網上註冊成為愛沙尼亞嘅「電子公民」，係第一個提供跨國數碼身份認證嘅國家，主要方便持證人喺線上就可以喺愛沙尼亞搞經濟活動。根據官方統計，到2016年已經有接近1000名「E-居民」，共成立咗大約700間新公司。愛沙尼亞希望「E-居民」人口到2025年可以達到1000萬。

經濟
愛沙尼亞係高收入國家，經濟高速增長，貨幣係愛沙尼亞克朗。愛沙尼亞響2011年正式加入歐元區，成為歐元區第17個國家。

人口
愛沙尼亞統計局響2012年5月公布咗獨立以嚟第二次人口普查統計數據：全國總人口有129.4萬人；男性60萬人，佔46.4%，女性69.4萬人，佔53.6%。其中愛沙尼亞族佔68.7%，俄羅斯人佔24.8%，其他民族佔4.9%，國籍未知人口佔咗1.5%。

語言
愛沙尼亞嘅官方語言係愛沙尼亞語，俄語同德語都好常用，而響比較大嘅城鎮，英語相當普及。多數響愛沙尼亞嘅俄羅斯人都識講愛沙尼亞語。

宗教
愛沙尼亞近年偏向世俗化，2011年得三成幾人口信教，其中最多人信嘅係東正教，信眾主要係俄羅斯裔人，第二多人信嘅係基督新教信義宗（即係路德會）。古代拜物教嘅宗教傳統都有一定保留[未記出處或冇根據]。
史托港足球會

史托港足球會（英文：Stockport County F.C.）係英格蘭史托港一間職業足球球會，依家踢緊英格蘭甲組足球聯賽。
2024年至2025年葡萄牙超級足球聯賽

2024年至2025年葡萄牙超級足球聯賽（英文：2024–25 Primeira Liga）係第91屆葡萄牙超級足球聯賽賽事。今屆葡超聯賽喺2024年8月9號開鑼。

參賽隊伍
2024-25年葡萄牙超級足球聯賽賽季總共有18支球隊。

積分榜
最後更新：2025年3月15號。 資料來源：Liga Portugal排名規則：1＞積分；2＞對賽積分；3＞對賽得失球差；4＞對賽作客入球數；5＞得失球差；6＞勝仗；7＞入球數；8＞附加賽
馬德里體育會青年足球隊

馬德里體育會青年足球隊（英文：Atlético Madrid (youth)），係西班牙馬德里嘅一間職業足球球會，依家踢緊西班牙足球青年榮譽聯賽。
鮮美湛江美景遊

《鮮美湛江美景遊》（英文：Taste of Zhanjiang）係香港無綫電視製作嘅遊埠同飲食節目，由2025年3月9號至至2025年3月16號逢禮拜日22:00到22:45喺翡翠台播出。節目由李家鼎、黃亞保、林正峰、倪樂琳主持，去廣東湛江搵地道美食。
五華

五華（粵拼：ng5 waa4；傳統外文名：Ngwa）喺中國廣東東北部，家下係梅州市嘅縣。政府駐地喺水寨鎮。 五華喺廣東係客家語縣份。

政區
2005年5月為止，五華縣有16個鎮，分別係水寨鎮、河東鎮、郭田鎮、雙華鎮、棉洋鎮、安流鎮、梅林鎮（中文：梅林镇 (五华县)）、錫坑鎮、龍村鎮、橫陂鎮、華陽鎮、周江鎮、長佈鎮、潭下鎮、岐嶺鎮、轉水鎮同埋華城鎮。

地理
五華東便係豐順縣，南便揭西縣、陸河縣，西便紫金縣、東源縣、龍川縣，而北便係興寧市。縣面積有成3226km²。

山
五華北有五華山。東南有嵩螺山。

水
五華西南有龍村河自永安入，東北到琴口鄉，華陽水首受北琴江，東流合埋，東北到七都河口會岐嶺河。河出龍川叫練溪，佢下流又謂之清溪；又東北流為長樂河，入興寧市。

歷史
北宋熙寧四年（1071年）置長樂縣，屬循州。明屬惠州。清雍正十一年時屬嘉應州。1914年長樂縣改名五華縣，縣治華城。
1949年後，先後屬興梅專區、粵東行政區、汕頭專區，1966年屬梅縣專區，1988年屬梅州市。1954年縣治搬去遷水寨鎮。

人口
五華縣以客家人為主。
2002年人口有119萬。五華係僑鄉，海外唐人同香港、澳門同台灣有30幾萬，個鄉下響五華。

話
全縣通用客家話，係純客家縣。

經濟
2004年五華縣國內生產總值有32.2億元。農業主要以水稻為主，菸葉、青梅等種植業亦發展得好快。工業以汽車配件、製酒、製藥、五金配件等製造業為主。旅遊業旺，2004年旅遊總收入係1.1億元。

旅遊
五華地處山區，有唔少景點有，好似西湖溫泉、長樂學宮、獅雄山塔、湯湖熱礦泥山莊、益塘水庫、七目嶂自然保護區。

文化
五華縣嘅民間藝術，最出名係木偶戲同採茶戲。五華重係省嘅足球訓練基地，國家體委叫佢做「足球之鄉」。五華石工藝非常出名，全國各地同東南亞都佢嘅傑作。大清中後期，五華石工曾經去過香港採石。

交通
五華縣境有廣梅汕鐵路同205國道穿過，而河梅高速公路都響2005年通車。
黃華華

黃華華（粵拼：wong4 waa4 waa4；1946年10月—）係廣東興寧市人，做過廣東省省長。1969年喺廣州中山大學畢業，同年9月做嘢，1971年加入中國共產黨，歷任共青團廣東省委書記、梅州市長、中共廣東省委常委、省委秘書長。1993年5月當選中共廣東省委副書記、秘書長。1996年後任中共廣東省委副書記，1998年任中共廣東省委副書記、廣州市委書記。2001年任中共廣東省委副書記、廣州市委書記、廣州市人大常委會主任。2002年任中共廣東省委副書記、廣東省常務副省長。2003年1月，喺廣東省第十屆人大第一次會議中獲選為廣東省長，2008年連任省長，2011年65歲嘅黃華華忽然提早辭職，11月廣東省11屆人大常委會第29次會議決定由朱小丹任代省長。2011年12月31號，中國人大常委會表決決定任命黃華華為全國人大華僑委員會副主任委員。
佢重係中共十五屆候補中央委員同埋十六、十七屆中央委員。
狄娜

狄娜（1945年—2010年3月31號），原名梁幗馨，係1960、1970年代香港女演員，一生充滿傳奇，有「奇女子」之稱，「狄娜」個名來自佢個洋名「Tina」。狄娜出生於廣東興寧，祖籍廣東新會。1962年，狄娜加入影壇，以性感造型拍攝咗多部電影，包括《七擒七縱七色狼》、《大軍閥》等。後嚟息影後轉到中國大陸發展航天及人造衛星事業。
1970年代狄娜返中國大陸並研讀馬克思理論，同時宣佈自己破產，以『無產階級』姿態參與文革，噉做當年轟動香港；2008年，狄娜接受咗香港有線電視《神州穿梭》採訪時初次透露六十年代為中共搜集情報，到後期同唔少內地高官商人嘅關係異常密切，經常進出「中南海」同「北京航天城」，亦令佢蒙上咗神祕傳奇嘅色彩。因佢喺中國大陸投資經商嘅事蹟，同中國領導層嘅關係亦都一直係眾人焦點。
狄娜嚮於2010年3月31號朝早11點10分，因為子宮頸癌導致身體功能衰竭而過身，終年65歲，死訊喺下一日（4月1號）至被公開。2010年4月1號，佢個仔馬天如透過友人陳永康，向傳媒發表以下一段說話。「我母親梁幗馨，藝名狄娜，已於三月三十一號上午11時10分與世長辭。媽媽臨走之前要我向傳媒傳達以下一段說話：『刀槍能夠殺人，筆墨可以救人，人類嘅社會因為有咗傳媒人類才真正溝通成為一個體系。試想過去人類嘅歷史社會喺未有傳媒嘅時期，人類嘅社會係好多嘅黑暗，人類嘅認知係點樣單薄。各位傳媒朋友，請繼續你哋有建設性嘅工作，只要你秉承良知，人類嘅社會就會因傳媒而進步。我懷念你，我會喺另一個世界向你揮手。』以上係媽媽嘅話，媽媽唔願意有任何公開嘅殯殮儀式，佢想大家記得佢生前嘅『談笑風生』，而唔想大家睇到佢死後嘅『木無表情』。」
3月26號

3月26號係公曆年嘅第85日（閏年第86日），離年尾重有280日。
<< - 3月 - >>



大件事
1027年：康拉德二世喺羅馬由教宗若望十九世加冕成為神聖羅馬帝國皇帝。
1945年：硫磺島戰役打完，美國贏。
1970年：世界上最後一隻水翼蒸汽船永遠泊喺三藩市[未記出處或冇根據]。
1971年：孟加拉國解放戰爭爆發。
1975年：《禁止生物武器公約》生效。
1975年：伊斯蘭國領袖去晒利雅得出席沙地阿拉伯王費薩爾嘅喪禮。
1979年：埃及同以色列喺美國華盛頓特區簽《Egypt–Israel Peace Treaty（英文：Egypt–Israel Peace Treaty）》，停止兩國由第一次中東戰爭持續嘅打仗狀態。
1987年：中華人民共和國同葡萄牙喺北京人民大會堂草簽協議，葡方喺1999年12月20號將澳門主權移交畀中方。
1989年：第9屆老撾最高人民議會選舉。
1991年：南韓大邱五名小學生去捉青蛙時失蹤（韓文：개구리 소년 사건）。五具遺體至2002年9月26號被發現時已經完全白骨化。
1991年：阿根廷、巴西、巴拉圭同烏拉圭喺巴拉圭亞松森簽《Tratado de Asunción（西班牙文：Tratado de Asunción）》，建立南方共同市場（西班牙文：Mercosur）。
2005年：臺灣近百萬人喺臺北市舉行三二六護台灣大遊行，抗議中華人民共和國通過《反分裂國家法》。
2010年：南韓海軍天安號沉沒，46死56傷。
2016年：北海道新幹線通車。
2017年：第5屆香港行政長官選舉，林鄭月娥以777票當選。
2017年：第20屆沙亞州議會選舉。

響呢日出世嘅人
1537年：豐臣秀吉，日本戰國時代軍人同政治人（1598年死）
1800年：仁孝天皇，日本天皇（1846年死）
1823年：佐治·亨利·威廉斯，美國政治人同法官（1910年死）
1874年：佛洛斯特，美國詩人，四次普立茲獎得主（1963年死）
1881年：古馳奧古馳，意大利時裝設計師，創辦Gucci（1953年死）
1896年：傅斯年，中華民國史學家，五四運動學生領袖之一（1950年死）
1911年：田納西威廉斯（英文：Tennessee Williams），美國劇作家（1983年死）
1913年：艾狄胥，匈牙利數學家（1996年死）
1918年：笠原隆，大日本帝國足球員
1925年：胡振中，天主教香港教區主教（2002年死）
1931年：里安納尼姆，美國演員同導演（2015年死）
1934年：阿倫雅堅，美國演員
1941年：道金斯，英國進化生物學家
1943年：三毛 (作家)，臺灣作家，本名陳懋平（1991年死）
1952年：天野喜孝，日本插畫家
1953年：趙小蘭，美國首位華裔部長，現任美國運輸部長
1954年：井上和彥，日本動畫配音員
1956年：朴元淳，南韓律師，首爾市長（2020年死）
1960年：洪博培，美國政治人，做過駐星加坡大使、猶他州長、駐中國大使
1961年：夏偉林，英國外相
1962年：史托頓（英文：John Stockton），美國籃球員
1963年：京極夏彥，日本妖怪小說家
1963年：清水玲子，日本漫畫家
1967年：張信哲，臺灣歌手
1971年：安野夢洋子，日本漫畫家
1972年：萊絲莉曼，美國演員
1973年：拉利比治，美國電腦工程師同企業家，Google創辦人之一
1974年：後藤久美子，日本演員
1974年：鄭淳元，南韓歌手，藝名The One
1976年：和多田充壽，日本足球員
1977年：柴璐，中國主播
1977年：周蕙，臺灣歌手
1979年：梁競徽，香港無綫電視藝員，原名梁烈唯
1980年：歐陽若曦，香港賽車手
1981年：清水愛，日本動畫配音員
1982年：米基阿迪達，西班牙足球員同足球領隊
1983年：丸山桂里奈，日本足球員
1985年：姬拉麗莉，英國電影演員
1987年：Yui (歌手)，日本歌手
1987年：李美慧，香港電視藝員，原名李斯庭
1988年：村尾龍矢，日本足球員
1988年：蘇偉泉，香港足球員同演員，藝名灰熊
1989年：杜孟竹，臺灣演員
1989年：翁楚雯，中國演員
1990年：崔宇植，南韓演員
1990年：高木雄也，日本演員，組合Hey! Say! JUMP成員
1990年：泊志穗，日本足球員
1990年：曾子晴，香港網絡名人及節目主持人。
1994年：渡邊麻友，日本演員同歌手，組合AKB48成員
1995年：小笠原賢聖，日本足球員
1997年：三好康兒，日本足球員
近鐵京都線

近鐵京都線（日文：近鉄京都線／きんてつきょうとせん Kintetsu Kyōto sen */?）係近畿日本鐵道（近鐵）連接京都府京都市京都站同奈良縣奈良市大和西大寺站嘅鐵道路線（幹線）。
日本指南鐵路指南
南京大學

南京大學，簡稱「南大」，前校名「國立中央大學」，係中華人民共和國教育部直屬高校。

人
柳詒徵
王伯沆
趙聲
陳去病
王燕卿
呂鳳子
胡小石
胡先驌
梅光迪
吳宓
陶行知
竺可楨
吳有訓
趙忠堯
嚴濟慈
張其昀
繆鳳林
方東美
陳啟天
盧前
蔣彝
賽珍珠
吳健雄
沈祖棻
張大千
徐悲鴻
吳作人
唐君毅
陳康
馮康
彭加木
張徹
馮元楨
閔恩澤
許靖華
馮端
閔乃本
湛若水，字元明，號甘泉，時稱「甘泉先生」，廣東增城新塘人。嶺南心學嘅一代宗師。做過南京大學前身南京國子監祭酒。
陳煥鏞，植物分類學家、森林學家，廣東新會人，香港出世。前南京大學生物學系教授。
高劍父，嶺南畫派代表人物。前南京大學藝術學系教授。
黃君壁，國畫大師，廣東廣州人。前南京大學藝術系教授。
李今英，學者，教育家，中山石岐人。民國六年廣東全省中學統考第一名，中國首屆男女同校嘅八名女大學生之一。又名梅李今英，梅光迪老婆。
王宓文，教育家、文學家、詩人。長期服務南洋華校教育界。
李善邦，中國現代地震學奠基人，梅州興寧市人。
侯曜，中國電影界第一代導演，廣東番禺人。
李卓敏，教育家、學者，廣東番禺人。
王賡武，歷史學家、教育家東南亞史同埋華人史權威。王宓文個仔。
唐義方，新加坡經濟專家，做過新加坡聯合工程集團公司主席、新加坡經濟發展局主席長。
李文正，印尼知名企業家、力寶集團創始人。做過亞洲銀行家協會主席、印尼國立大學董事長。
吳士存，中國南海研究院院長
南海本線

南海本線（日文：南海本線／なんかいほんせん Nankai honsen */?）係南海電氣鐵道（南海）連接大阪府大阪市難波站同和歌山縣和歌山市和歌山市站嘅鐵道路線（幹線）。
日本指南鐵路指南
石馬

石馬係廣東一地，家下清遠清新縣一鎮，叫石馬鎮。佢舊時係個墟，叫石馬墟。
慶應

慶應（日文：慶応 ）係日本天皇孝明天皇第七個年號，響1865年到1868年用，出自中國《昭明文選》嘅「慶雲應輝」。爾個時候江戶幕府嘅征夷大將軍係德川家茂同埋德川慶喜。之後嘅年號係明治天皇用嘅明治。
因為前一個年號元治發生咗好多天災人禍（例如禁門之變），所以改元慶應。
佐治·肯尼

佐治·肯尼（英文：George Kenney，1889年8月6號—1977年8月9號）係二戰嗰陣美國陸軍航空軍嘅軍官。
雅科夫·約瑟福維奇·朱加什維利

雅科夫·約瑟福維奇·朱加什維利中尉（格魯吉亞文：იაკობ ჯუღაშვილი；俄文：Яков Иосифович Джугашвили，1907年3月18號—1943年4月14號）係蘇聯一位陸軍軍人，史太林嘅大仔，喺斯摩棱斯克戰役之中俾德軍俘虜，最後死喺集中營。

同老豆嘅關係
14歲之前，雅科夫一直響格魯吉亞生活；後嚟蘇聯政權建立，老豆史太林擔任要職，舅父就勸佢去莫斯科讀書。嚟到莫斯科之後，雅科夫見到當時係蘇聯最高領導人嘅老豆史太林。史太林對雅科夫嘅態度好冷淡，成日同佢講「你只不過係個鞋匠」。
1925年，雅科夫喺一間電業學校畢業，同一年同猶太人舞蹈家尤利婭·梅爾策（Yulia Meltzer）結婚；史太林好憎自己嘅新抱係猶太人，對雅科夫更加疏遠，兩個人成日有拗撬。1928年，雅科夫同史太林嗌交之後開槍自殺，但係獲救，史太林知道之後曾經話「佢居然射唔準」。
雅科夫出院之後，史太林同意雅科夫同老婆去列寧格勒住。兩個人有一仔一女，喺1929年離婚，後來尤利婭嫁咗畀內務人民委員部一個特工；但係之後個特工俾人處決，於是雅科夫同尤利婭響1938年復婚。

死
1941年，雅科夫加入蘇聯共產黨；蘇德戰爭爆發，雅科夫以蘇聯紅軍陸軍中尉嘅身份參戰；同一年7月，雅科夫喺斯摩棱斯克戰役之中被德軍俘虜，被押去德國嘅薩克森豪森集中營。德軍宣傳部長戈培爾同史太林提議用被俘嘅德軍將官保盧斯同雅科夫交換，史太林唔肯，話唔會用一個元帥交換一個中尉；德國領導人希特拉又提議用佢嘅外甥里歐交換雅科夫，但係史太林都係唔肯。
1943年4月14號，知道自己俾老豆拋棄嘅雅科夫突然之間死咗。佢嘅死因有好多種講法，有啲人主張雅科夫自殺身亡，有啲人就認為佢俾人謀殺。
1989年

1989年係平年，元旦係禮拜日。

大件事
春天：北京市民學生悼念胡耀邦引發八九民運。
東歐劇變：東歐各個蘇聯衞星國嘅共產主義政權喺呢年陸續冧臺，接連發生革命。

5月
5月9號：九廣鐵路太和站啟用。
5月：香港公開進修學院成立。

6月
6月4號：六四天安門事件，解放軍武力清天安門廣場（天安門聲稱冇傷亡，但木樨地有較大傷亡）。民同軍都好多死傷（大概300人死，2000人傷）。

8月
8月6號：香港地鐵觀塘綫觀塘至鰂魚涌段通車。

10月
10月1號：香港地鐵藍田站啟用。

11月
11月9號：柏林圍牆倒塌。

12月
12月3號：香港電台第六台啟播。
1988年

1988年係閏年，元旦係禮拜五。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國七十七年
朝鮮半島
北朝鮮：主體七十七年
日本
昭和六十三年
皇紀：2648年
佛曆：2530年～2531年
回曆：1408年5月11號～1409年5月22號
猶太曆：5748年4月11號～5749年4月23號
UNIX時間：567993600 - 599615999
修正儒略日（MJD）：47161 - 47526

大件事
1月2號：廉政公署拘捕香港聯合交易所（聯交所）幾個高層。
2月4號：林良實獲委為馬來西亞過渡首相。
2月16號：林良實將馬來西亞首相一職交回給馬哈迪。
3月3號：第4屆孟加拉國國會選舉。
8月8號：緬甸8888民主運動。

文學
《舞·舞·舞》（ダンス・ダンス・ダンス）：日本小說家村上春樹嘅長篇小說。
12月5號

12月5號係公曆年嘅第339日（閏年第340日），離年尾重有26日。
<< - 12月 - >>



大件事
1492年 ：哥倫布首次踏足加勒比嘅西班牙島。
1933年：美國憲法第21條修正案通過，廢除咗實施14年嘅禁酒令。
1940年：百團大戰結束。
1952年：倫敦大煙霞（英文：Great Smog of London）開始，一路去到9號，當時統計有成4000人死。
1976年：第34屆日本眾議院議員總選舉。
1979年：日本首相大平正芳訪問中國。
1989年：第3屆英國保守黨黨魁選舉，由戴卓爾夫人連任。
1997年：奧爾布賴特（英文：Madeleine Albright）成為首位女性美國國務卿。
2006年：斐濟發生軍事政變，原斐濟總統恩加拉塞畀人解職兼軟禁，軍方宣稱攞到政權。
2009年：第8屆嘉義市市長選舉，由黃敏惠當選。
2009年：2009年東亞運動會開幕，賽期至13號。
2014年：中國共產黨中央政治局開除原中央政治局常委兼中央政法委書記周永康黨籍，移交司法機關。
2018年：芬蘭赫爾辛基頌歌中央圖書館開張。
2018年：美國全國悼念喺11月30號過身嘅前總統喬治·靴伯特·獲加·布殊。連股市都休市一日。
2018年：香港民政事務局前局長何志平喺美國涉嫌行賄同洗黑錢，陪審團裁定何志平8項罪名有7項成立，案件排期下年3月14號判刑，何志平繼續還押。
2024年：2024年香港政府官員內閣改組。
友乜唔講得

《友乜唔講得》（英文：Friendship Has No Limits）係香港無綫電視製作嘅清談節目，由2025年1月26號起逢禮拜日22:00到22:45喺翡翠台播出。節目由阮兆祥、梅小惠、江欣燕主持，每集會請唔同藝人嘉賓上去傾下偈。

軼事
呢個節目喺2022年拍攝，係梅小惠繼《雙祥見》後第二個監製嘅電視節目，但要到三年後嘅2025年先至獲安排播放。

節目調動
2025年3月9及16號：由於播《鮮美湛江美景遊》，所以停播兩次。
1月3號

1月3號係公曆年嘅第3日，離年尾重有362日（閏年363日）。
<< - 1月 - >>



大件事
1777年：佐治華盛頓率領嘅美國軍隊喺普林斯頓戰役贏咗英國軍隊。
1933年：日軍攻入山海關。
1945年：希特拉發動第二次世界大戰最後一場仗。
1946年：中華民國政府發佈公告，接受外蒙古獨立公投結果，承認外蒙古獨立。
1959年：阿拉斯加成為第49個美國州份。
1961年：美國同古巴斷交，直至2015年至復交。
1980年：香港金價波動。
1990年：巴基斯坦北部撞火車。
2004年：埃及閃光航空一架包機從旅遊勝地沙姆沙伊赫起飛無耐喺紅海上空墜毀，機上148人全部罹難，包括120幾個法國旅客。
2019年：嫦娥四號喺月亮背面實現咗首次軟著陸。
2020年：美軍向伊拉克首都巴格達機場發動空襲，伊朗伊斯蘭革命衛隊聖城旅指揮官卡西姆·蘇萊曼尼在內最少7人死。
2022年：洪為民生日派對事件。